AlexejDobrolubov/national_council_slovak_2010 huggingface dataset:
33. schôdza NR SR - 9.deň - A. dopoludnia
Dátum: 2025-04-08
Poslanec: Bartek, Michal (HLAS - SD)
Druh vystúpenia: Vystúpenie s faktickou poznámkou

34. Ďakujem veľmi pekne za slovo, pán predsedajúci. Pán Mikulec, no opäť sa potvrdilo, že vy v OĽANO ste majstrami politickej demagógie a nebojte sa, ľudia naozaj nezabúdajú. Ľudia nezabúdajú to, ako ste ich hnali do dlhých radov v sychravom počasí. Na ten nezmysel s názvom antigénové celoplošné testovanie, na ktoré ste rozhajdákali miliardy. Rozflákali ste verejné financie tejto krajiny. A pri tejto novele zákona sa opierame o nález Ústavného súdu aj na to, čo hovorí verejný ochranca práv, že ste porušovali práva ľudí. O toto sa opierame a snáď nechcete spochybňovať Ústavný súd? Pán Mikulec, ako vám tí ľudia mali dôverovať, keď ste sa za deň tri až štyrikrát postavili na tlačovku a menili ste opatrenia na hodinovej báze? Ráno boli jedny poobede druhé a večer už nikto, ani Krajčí, ani vy, nevedel, čo platí. Tak ako ste mali vy vtedy chcieť dôveru od ľudí? Ako vám mohli dôverovať, keď videli túto demagógiu a potom počuli vášho ministra zdravotníctva, ktorý sa rozplakal na vláde? Toto bol obraz vašeho spackaného manažovania covidovej krízy, tak sa tu teraz nevyhovárajte! Naozaj že komu teraz vy, pán Mikulec, prospejete týmto, že chcete očistiť svoje meno, ale ľudia a Slovenská republika nezabudla, že počas covidu ste pokazili všetko, na čo ste siahli. Ďakujem.
33. schôdza NR SR - 8.deň - A. dopoludnia
Dátum: 2025-04-04
Poslanec: Bartek, Michal (HLAS - SD)
Druh vystúpenia: Vystúpenie s faktickou poznámkou

195. Ďakujem veľmi pekne. Pán kolega Dubéci, budem sa snažiť byť maximálne vecný, ale ostro musím protestovať proti tým vaším slovám, že by tu malo ísť o nejakú dymovú clonu alebo podobne. To neznamená, že keď riešime veci v tomto štáte, nemôžeme riešiť aj napríklad základné v podstate záležitosti prirodzenosti a zdravého rozumu, pretože my dvaja sa zrejme asi nikdy nezhodneme. Ja dokedy budem sedieť v Národnej rade alebo budem činný v politickom živote, budem vždy robiť všetko pre ochranu tradičnej rodiny, pre ochranu manželstva ako zväzku muža a ženy a budem vždy bojovať proti takým ľuďom ako vy v Progresívnom Slovensku, ktorí hovoria, že okrem muža alebo ženy máme aj nejaké iné pohlavie. Veď to bola napríklad, pán Dubéci, aj vaša pani poslankyňa, ktorá sa tuto postavila do pléna Národnej rady a pozdravila tu prítomné poslankyne a poslancov, že „vážené poslanectvo“ . Tak to asi potom už vôbec nie je normálne a my sme v tomto prípade absolútne zorientovaní a vy opäť, ako býva zvykom, dezorientovaní. A neviem si predstaviť, ako by som ja raz vysvetľoval svojmu synovi, ktorý má teraz dva roky tri mesiace, ako ja mu budem vysvetľovať, čo to tam tí poslanci hovoria, že plénum Národnej rady oslovujú vážené poslanectvo , tak proti tomuto budem vždy bojovať. Proti tomuto sa vždy postavím, a ja ale fakt nerozumiem, ako vy chcete vládnuť napríklad s Kresťanskodemokratickým hnutím. A ja aj vyzývam KDH, aby raz a navždy povedalo nie spolupráci s Progresívnym Slovenskom. Pán Dubéci, lebo to ako chcete, čo vás bude spájať, aké hodnoty v tej budúcej vládnej koalícii, do ktorej sa šikujete? Ďakujem.
30. schôdza NR SR - 2.deň - A. dopoludnia
Dátum: 2025-02-05
Poslanec: Bartek, Michal (HLAS - SD)
Druh vystúpenia: Vystúpenie s faktickou poznámkou

54. Ďakujem veľmi pekne za slovo, pán predsedajúci. Pán minister, mňa naozaj veľmi teší, že na čele rezortu zdravotníctva a na čele ľudí, ktorí rokujú s LOZ-om, máme konečne odborníkov, ktorí aj vedia, o čom rokujú, pretože pamätáme si, ako bolo podpísané predchádzajúce memorandum, slovami Matoviča, Hegera, oni ani nevedeli, čo podpísali, takže ja konečne som rád, že niekto drží tie opraty pevne a vie, o čom jedná. Možno by bolo dobré, pán minister, keby si im aj pripomenul, kto zbrzdil napríklad v roku 2020 rekonštrukciu nemocnice v Banskej Bystrici, kde bolo pripravených 100 mil., a kde by sme mohli byť, keby tá matovičovsko-hegerovská kotva nepadla na Slovensko, nemuseli by sme to rozbiehať opäť teraz. Čiže ja som veľmi rád, že na tieto dobré projekty sa nadviazalo, mohol by si tam spomenúť aj rekonštrukciu Ružinova, kde bolo nachystaných 70 mil., ale opäť matovičovsko-hegerovská kotva padla na túto našu milú krajinu. Ja budem stáť a budem obhajovať každý jeden krok, ktorý si robil, ja budem stáť aj za tým, že sme museli prijať také opatrenia, aby sme ľuďom garantovali ich ústavné právo, a gratulujem ti aj k tomu, že si odvrátil ten armagedon, ktorý hovorili, že bude kolaps v zdravotníctve, ktorý sa nestane. Nemáš to jednoduché, pán minister, ten LOZ vie byť tvrdý, ale držím ti päste do ďalších vyjednávaní a som presvedčený, že všetkou touto legislatívou dávame jasné garancie tak lekárom, ktorí si ich zaslúžia, ale aj tým pacientom, aby sme ich upokojili po tom, čo tu opozícia predvádza. Ďakujem. (Potlesk. Reakcia z pléna.)
23. schôdza NR SR - 11.deň - B2. popoludní
Dátum: 2024-12-10
Poslanec: Bartek, Michal (HLAS - SD)
Druh vystúpenia: Vystúpenie s faktickou poznámkou

78. Ďakujem veľmi pekne za slovo. Pán kolega Krajčí, vaše vystúpenie ste začali polemizovaním o tom, že koľko tu sedí koaličných a opozičných poslancov. Boli to práve vaši kolegovia z OĽANO, ktorí tu včera vykríkali, že tu nikto nie je. A teraz vy pri takejto dôležitej téme, pri ktorých nám oni včera vyčítali, že tu nesedíme pri dôležitých témach, tak vy za OĽANO tu sedíte jediný. Takže odkážte to aj svojim kolegom, pretože vykríkali to, a nebudem komentovať ani ďalšiu časť opozície, ktorá tu nie je vôbec prítomná a inak z opozície ste tu traja poslanci. Teda aj pre záznam, pretože včera ste nám vyčítali toto isté a tento zákon, ktorý prerokúvame, je násobne dôležitejší. Viete, to vaše slabošstvo, vy ste dali tým lekárom kľúč, vaša slabosť a vaše ustupovanie dalo tým lekárom kľúč na to, že tie výpovede a hodené plášte zaženú vládu do kúta. A takto nemôžeme postupovať ďalej, pretože sa nám to raz vráti ako bumerang a tie verejné financie to jednoducho neunesú. Vy ste opäť predviedli klasický príklad farizejstva OĽANO, keď ste vo vláde nič sa vám nedá, nič nemôžete, zle sily vám hádžu polená pod nohy, ale keď ste v opozícii, zrazu máte patent na rozum a na všetko. Čiže mne je vás úprimne trochu, pán Krajčí, aj ľúto a nehnevajte sa na mňa, prestaňte už s touto demagógiou. Sám veľmi dobre aj viete, že pán Visolajský prichádza stále s novými a novými podmienkami. Raz sa naplní 90 %, on potom príde s ďalšími bodmi. Potom sa naplní 19 bodov, potom príde s ďalšími. Ja už mám osobne pocit z toho, že pánovi Visolajskému naozaj o žiadnu dohodu nejde. Ďakujem za slovo.
23. schôdza NR SR - 11.deň - B2. popoludní
Dátum: 2024-12-10
Poslanec: Bartek, Michal (HLAS - SD)
Druh vystúpenia: Vystúpenie s faktickou poznámkou

68. Ďakujem veľmi pekne za slovo, pán predsedajúci. Pani kolegyňa, mňa veľmi mrzí, že v Progresívnom Slovensku sa neustále zapájate do takej špirály demagógie a začnem veľmi postupne. Opäť ste hovorili, že nám tu hrozí nejaké ohrozenie čerpania plánu obnovy, no sama viete, že to nie je vôbec pravda, so stoickým pokojom prišla ďalšia platba plánu obnovy, Kmec aj všetci kompetentní jednoducho komunikujú s Európskou komisiou. Ešte nám Európska komisia nezadržala ani jedno euro, tak prosím vás, nestrašte slovenskú verejnosť a prestaňte už zavádzať, pretože ak by nám mal niekto niečo stopnúť, to iba kvôli vašej podrývačnej činnosti, kedy vy chodíte a špiníte, vaši zástupcovia Progresívneho Slovenska, na túto vládu a aj na všetky možné veci na každom jednom poschodí Európskej komisie. Čo sa týka tých projektov v zdravotníctve, veď veľmi dobre viete aj opäť, pani poslankyňa, že projekty sa rozbiehajú či už v Martine, či už v Banskej Bystrici a mňa tak fascinuje ten váš argument, ktorý nám stále hovoríte, že veď vy ste tu 13 rokov vládli a podobne, len viete, to my sme tu nevládli alebo predchádzajúce vlády tu neboli preto, že Robert Fico sa ráno zobudil a povedal, tak ja zajtra budem premiérom. Jemu dali opäť len dôveru ľudia, čiže vy sami seba sa pýtajte, prečo vám ešte tí ľudia nedali dôveru, aby ste tu 13 rokov vládli, pretože vedia, čo ste zač a Pán Boh nás pred takou vládou progresívcov, progresívcov ochraňuj. A čo sa týka toho väzenia, opäť je to len ďalšie strašenie a mňa veľmi mrzí, že vy sa taktiež v Progresívnom Slovensku spreneverujete tomu a mrzí ma, že v tomto šíku s vami stojí aj KDH, že strašíte občanov tejto krajiny, pretože sami veľmi dobre viete, že je to absolútne krajné riešenie, my stále veríme a dúfame v to, že lekári nehodia za 62 euro slovenského pacienta niekam cez palubu a že sa jednoducho za tých slovenských pacientov postavia. Čiže ja som veľmi rád, že minister Šaško koná proaktívne, držme mu päste a ja pevne verím, že urobíme všetko pre bezpečie a spokojnosť slovenského pacienta. Ďakujem.
23. schôdza NR SR - 4.deň - A. dopoludnia
Dátum: 2024-11-29
Poslanec: Bartek, Michal (HLAS - SD)
Druh vystúpenia: Vystúpenie s faktickou poznámkou

76. Ďakujem veľmi pekne za slovo, pán predsedajúci. Mňa, pani Remišová, na vás vždy veľmi fascinuje, akým vy bohorovným spôsobom všetkých chcete poúčať a moralizovať napriek všetkému tomu hroznému, čo sa pod vašimi rukami naozaj, čoho ste sa chytili, to sa aj rozpadlo. Ja neviem, to s tým IT Slovensko je absolútna pravda. Prehajdákali sa tam totálne milióny, to si asi nevšímate. Ja viem, že zase mi odpoviete, že ani ten nábytok pomaly nie je pravda. Ale naozaj nakupovať pomaly za státisíce nábytky a potom sa tu usmievať a prísť povedať, že my by sme mali šetriť, je to smiešne, smiešne a trápne. Ja si osobne myslím, a je to podľa mňa názor aj väčšiny, že vy by ste sa dali niekedy pri tom riadení ministerstva MIRRI prirovnať aj k jednotke neschopnosti. A Richardovi Rašimu nesiahate ani po členky, pretože to, čo urobil za ten rok aj s Michalom Kaliňákom na tomto rezorte, ako sa priblížil aj samosprávam, ako skutočne tie regióny, aj tie eurofondy presúva do regiónov, zaslúži si veľkú pochvalu. A vy, podľa mňa si zaslúžite len to, aby ste už konečne upadli do zabudnutia. Ďakujem.
23. schôdza NR SR - 3.deň - B. popoludní
Dátum: 2024-11-28
Poslanec: Bartek, Michal (HLAS - SD)
Druh vystúpenia: Vystúpenie s faktickou poznámkou

106. Ďakujem veľmi pekne za slovo, pán predsedajúci. Pani poslankyňa, v prvom rade by som sa chcel ohradiť voči tým vašim vyjadreniam na adresu župných nemocníc Trenčianskeho samosprávneho kraja. Ja ako podpredseda Trenčianskeho samosprávneho kraja, keby tu bol Jaro Baška, náš župan, tak by mi dal za pravdu, trenčianska župa žiadne nemocnice nepredáva, tak to si naozaj, prosím, veľmi dobre zapamätajte a nevlievajte obavy našim občanom nášho samosprávneho kraja do ich myslí, pretože naozaj jasne sme zadefinovali to, že trenčianska župa žiadne nemocnice rozhodne predávať nebude, a hľadáme nejaký rozumný, udržateľný model toho, aby sme tie nemocnice dokázali udržať do výkonnosti takej, ktoré si zaslúži 21. storočie. Za posledné roky trenčianska župa do tých nemocníc naliala viac ako 60 mil. eur. Poďte sa pozrieť, ako vyzerajú v Považskej Bystrici, poďte sa pozrieť na Myjavu, je to naozaj malá nemocnica, ale kvalitná, čiže myslím si, že ako župa aj župan Baška spravil leví kus práce, čo sa týka týchto župných nemocníc. A ten váš až by som povedal taký demagogický záver tej reči, to je presne to, aký obraz vy o Slovensku vytvárate. Vy vytvárate o Slovensku obraz taký, akože tu nič nie je. Je tu iba nejaká jedna vyschnutá studňa a prázdna púšť. Ale ja som hrdý na úspechy našej krajiny. Ja som hrdý na to, že strategické podniky, napr. ako Gabčíkovo, sa vrátili do rúk štátu. Ja som hrdý na to, že dobrovoľné hasičské zbory naprieč Slovenskom sú vybavené tak, že môžu naozaj profesionálne chrániť životy a zdravie ľudí, a to sú naozaj obrovské úspechy predchádzajúcich vlád. A nie som síce už v dnešnej dobe členom SMER-u, ale toto sú úspechy strany SMER, ku ktorým ja sa vždy hrdo prihlásim a vždy ich treba naozaj povedať, pretože je to pravda. Čiže prosím, naozaj takúto vašu demagógiu, že tu nič nie je, tú si nechajte zrejme na vaše vystúpenia na námestiach, pretože príčetná časť obyvateľstva Slovenskej republiky vám to nezožerie. Ďakujem. (Potlesk.)
23. schôdza NR SR - 3.deň - B. popoludní
Dátum: 2024-11-28
Poslanec: Bartek, Michal (HLAS - SD)
Druh vystúpenia: Vystúpenie s faktickou poznámkou

80. Ďakujem veľmi pekne za slovo. Pani poslankyňa, no, skutočne spleť všetkého, neviem, kto vám to napísal, ale teda toľko blúznenia už som veľmi, veľmi dlho nepočul a mne to nedá, iba teda okomentujem v rýchlosti aj ten chlieb a hry. Jedine hry a divadelné predstavenia, ktoré predvádzate, sú tie vaše akože nezávislé protesty na námestiach Slovenska. Ďakujem.
23. schôdza NR SR - 3.deň - A. dopoludnia
Dátum: 2024-11-28
Poslanec: Bartek, Michal (HLAS - SD)
Druh vystúpenia: Vystúpenie s faktickou poznámkou

50. Ďakujem veľmi pekne za slovo, pán predsedajúci. Drahá pani poslankyňa Števulová, predviedli ste typický alibizmus Progresívneho Slovenska v živom prenose. Tak nás idete kritizovať, že máme šetriť na sebe, a tu sa ušetrili prostriedky, pretože tá finančná situácia je ťaživá aj kvôli vám a sama veľmi dobre viete, že Slovenská republika je aj v rámci V4 jedna z najštedrejších, čo sa pomoci Ukrajincom týka. (Potlesk.) Takže nehnevajte sa na mňa, vysvetľoval vám to slušne minister vnútra včera. Vysvetľovali to aj vašim kolegom na výbore, ale to je ako keby sme hrach na stenu hádzali. Vy to nepochopíte. Opäť hovorím, táto republika bola k Ukrajincom štedrá tak, že sme pridusili aj vlastných občanov. A sama veľmi dobre viete, že núdzni občania sú z tohto tiež, jednoducho že sa ich to netýka, pretože týka sa to najmä takých, ktorí už podnikajú a pracujú, ale tí najviac núdzni, ktorí to potrebujú, tak tí budú v poriadku. Čiže nezavádzajte, pretože to už naozaj sa nedá počúvať. A ako som to povedal v minulosti aj vašej pani poslankyni Kolíkovej, tak to hovorím aj vám, keď tým Ukrajincom tak chcete pomáhať, zbaľte sa a choďte na Ukrajinu! Ďakujem. (Potlesk.)
23. schôdza NR SR - 2.deň - A. dopoludnia
Dátum: 2024-11-27
Poslanec: Bartek, Michal (HLAS - SD)
Druh vystúpenia: Vystúpenie s faktickou poznámkou

57. Ďakujem veľmi pekne za slovo, vážený pán predsedajúci. Pán minister, no, triafal si klinček po hlavičke a ja som vždy taký udivený, keď niekto zo strany OĽANO rozpráva o cti, slušnosti a morálke. To je také niečo, ako keby predstavená nevestinca hovorila, že všetci v tom nevestinci sú panny. Ale všetky tieto veci existujú, len na úplne iných miestach. Ďakujem.
33. schôdza NR SR - 15.deň - B. popoludní
Dátum: 2025-04-16
Poslanec: Bihariová, Irena (PS)
Druh vystúpenia: Vystúpenie s faktickou poznámkou

102. Ďakujem za slovo, pán predseda. Ja by som na poslanca chcela nadviazať v tej časti, kde ste spomenuli verejný záujem. Som rada, že tu zaznievajú presne tie veci, ktoré som chcela vniesť do pléna počas mojej rozpravy, ale keďže sa k nej už asi nedostaneme, tak aspoň takto. To, kde sa opäť proste navrhovateľ nevyrovnal s principiálnymi, hej, nejakými zásadami, je, že ak štát zasahuje tak, že ho k nejakému zásahu zmocňuje priamo zákon, ako to je v tomto prípade, kedy generálne zmocňuje štát navrhovaná úprava k tomu, aby smel ukladať povinnosti subjektu občianskej spoločnosti, čiže oni automaticky majú legalizované právo zasiahnuť. Ak takéto niečo pripustíme, tak tu musíme mať že plejádu sakra vážnych, hej, že verejných záujmov, v prospech ktorej to dopustíme. Zatiaľ tu neodznel žiaden a osobne si neviem ani predstaviť, že čo by sa tam muselo nájsť. To, kde sa to zvyčajne, hej, dá realizovať, ak potrebuje štát zasiahnuť dozorujúcou, kontrolujúcou činnosťou do sféry, sféry na ihrisku, kde pôsobí občianska spoločnosť, tak to robí in concreto. A áno, vtedy sa musí veľmi citlivo vybalansovať, či tento zásah spĺňa, hej, test proporcionality, ktorá hodnota je chránená na ujmu ktorej a tak ďalej. A toto sú presne tie veci, okolo ktorých ten zákon podľa mňa ani nešiel, ani im nedal priestor, aby sa s nimi vyrovnal. A taká jedna dobrá rada, že ak naozaj toto celé absolvujeme kvôli politickým mimovládkam, prečo vás, prekristapána, nenapadlo využiť § 12 ods. 3 zákona o združovaní, kde môže ministerstvo dať rozpustiť... (Prerušenie vystúpenia časomerom.)
33. schôdza NR SR - 15.deň - B. popoludní
Dátum: 2025-04-16
Poslanec: Bihariová, Irena (PS)
Druh vystúpenia: Vystúpenie s faktickou poznámkou

84. Ďakujem veľmi pekne. Ja som si tu robila nejaké poznámky, kde som chcela nadviazať. Napríklad ste spomenuli, že to, ako si štát v tej verzii, ktorá teda je v súčasnosti pred schvaľovaním, uzurpoval právomoc dozorovať tú činnosť, ktorú mu subjekty občianskej spoločnosti vlastne v tom výkaze oznamujú. Toto je tiež jedna z tých úplných abnormalít, ktorá rozbíja to tradičné a historické nejaké nastavenie systémové vzťahov a mechanizmov fungovania medzi štátom a všetkými subjektami občianskej spoločnosti. Zvlášť ak teda vypichnem, že tie subjekty občianskej spoločnosti vznikajú na základe výkonu politického práva, práva združovacieho. A čokoľvek budú robiť, z logiky veci, pretože vykonávajú politické práva, aj keby nechceli, bude mať dopad – priamy či nepriamy – na rozhodovacie procesy v štáte. Lebo o tom sú politické práva, že dávajú, zaisťujú možnosť občanovi, ergo združeniu občanov, aby mu zostal vplyv na štát. A tu prichádza štát s nápadom, že, moji zlatí, vy mi to budete akože dávať na preverenie a ja od vás budem pýtať ďalšie doklady. A to, to kde sa robí, v Číne? Že aby štát dokladoval, aby občan dokladoval štátu, že vykonáva základné ľudské práva a štát mu čo bude(?), potvrdenie, osvedčenie, že, že... to je brutál. A že najhoršie na tom je, že tí, čo to predkladajú, ani nevedia, čo predkladajú a ani sa neunúvali, hej, viesť o tom normálnu diskusiu. Zase to vedieme v skrátených, hej, slotových intervaloch.
33. schôdza NR SR - 15.deň - B. popoludní
Dátum: 2025-04-16
Poslanec: Bihariová, Irena (PS)
Druh vystúpenia: Vystúpenie s faktickou poznámkou

66. Ďakujem veľmi pekne za slovo. Ďakujem aj za tú zmienku, Ondrej, kde si spomínal presne tú protiústavnosť toho zaťaženia subjektu súkromného práva povinnosťami orgánu verejnej moci, že ja sa teraz naozaj že cítim až trápne, že zrovna na tejto pôde je potrebné vysvetliť, že v žiadnom normálnom vesmíre sa nesmie stať, aby štát prikázal nejakú činnosť vlastne občianskemu subjektu, ktorý má právo konať všetko, čo nie je zakázané, preniesol na neho svoje povinnosti, čím zároveň má potenciál výrazne zasahovať do toho, čo potom on vlastne môže realizovať z toho účelu, pre ktorý vznikol. Lebo on, keď ho zavalí štát nejakým typom nechcených povinností, tak má fantastický priestor na to, aby paralyzoval jeho kapacity, priestor, zdroje, ktoré by mohol využiť pre svoju vlastnú činnosť. To za prvé. Čiže ten praktický rozmer je že šialený. Ale presne aj to hľadisko, že kde sa, kde sme vzali ten mandát na to, aby štát preniesol na aktéra občianskej spoločnosti povinnosti, ktoré prináležia orgánu verejnej moci. Samozrejme, bez peňazí, bez všetkých ostatných teda vecí, ktoré by tomu dali aspoň tú logiku, že ide o prenesený výkon štátnej správy. Mňa by veľmi zaujímalo, že či v tom, hej, postavení, keď mimovládka vykonáva povinnosti na úseku práva v zmysle zákona o poskytovaní informácií, má čo? To čo je za subjekt vtedy? To je štátna správa alebo čo to je? Čo plní? Že to sa, že toto je neuveriteľné, hej? Že ja som až pohoršená s tým, že ako má niekto tú opovážlivosť prísť s niečím a nebyť si vedomý toľkých následkov, ktoré takto zničí a ani nevie, že kam to všade zájde a ktoré sa už potom nedajú zvrátiť. A nemá ten chochmes ani... (Prerušenie vystúpenia časomerom.)
33. schôdza NR SR - 15.deň - B. popoludní
Dátum: 2025-04-16
Poslanec: Bihariová, Irena (PS)
Druh vystúpenia: Vystúpenie s faktickou poznámkou

6. Ďakujem pekne za slovo. Ja by som možno najprv iba z takej praktickej perspektívy zareagovala na tú časť, kde pani poslankyňa Remišová uvádzala, prečo je tento návrh zbytočný. Tak ja k tomu pridám ešte jeden politický rozmer, že ono sa to dovyvíjalo do podoby, ktorá nepom... je príliš mäkká pre vašich voličov a neakceptovateľná pre našich voličov. Toto je najhoršia cesta, že už keď chcete robiť poriadky, urobte to, majte odvahu, a teda stojte si za tým a my to budeme oponovať a brániť tomu, ale toto je že ani ryba, ani rak. Toto je lose, lose, úplne že politicky z toho nikto nič nemá a máme výsledok, že bude niekde na úrade sa kopiť päťstotisíc papierikov vo výkazoch, kde aká činnosť mohla ovplyvniť chod štátu, že neuveriteľný nezmysel! Ale toto je asi to najmenej bolestné na tom celom zákone, že to, kde ja, hej, mne tam trochu aj chýba taká väčšia a lepšia diskusia a snáď sa k tomu dostanem v rozprave, je to, že tu sa preklápajú pozície štátu a občana, že tu sa rekonfigurujú proste tie základné princípy, na ktorých je rozdelená, hej, sféra vplyvu štátu, sféra vplyvu občianskej spoločnosti. Tu sa vytvára napríklad z mimovládneho sektora nejaká entita abstraktná, pritom to je na tej istej úrovni ako občan. To je súčasť občianskeho sektora. Keď štát triafa po mimovládke, strelí vždy občana, hej, že tomu sa nedá vyhnúť. A tu sa proste, hej, historicky sa to tu šteluje, aby sa zabezpečila rovnováha medzi týmito zložkami a hľa, z neba jasna sa objaví na úrade nejaký tuto, hej, pán Ďuro, ktorý to tu celé akože rozkope, hej, a príde absolútne jak nový Montesquieu alebo John Locke a príde s novým konceptom spoločenskej zmluvy. Je to veľmi chvályhodné, nech dojde, ale nie takýmto procesom a nie takýmto spôsobom. Lebo ten následok si ani on sám podľa mňa nie je schopný v tejto chvíli uvedomiť, do akých akože... (Prerušenie vystúpenia časomerom.)
33. schôdza NR SR - 5.deň - B. popoludní
Dátum: 2025-04-01
Poslanec: Bihariová, Irena (PS)
Druh vystúpenia: Vystúpenie s faktickou poznámkou

69. Ďakujem pekne za slovo. Ja budem len stručná a možno to viac smerovať priamo k pánovi ministrovi, ktorý to asi tiež vo vystúpení pána poslanca zachytil. Ak vám poslanec Národnej rady povie, že sa bojíme v kancelárii Róma, tak čo čakáte od tých aktivačných prác, že aké práce budú robiť? Hej, hovorím to s nadsázkou a nadnesením, ale je to, hej, trochu výpovedné. A k tomu teda, že ako to bude nákladné. Mne to je celé veľmi-veľmi ľúto. Ja som si pozerala, že Slovenská republika minie mesačne tisíc, myslím, že teraz je to už šesťsto eur na všetky služby a náklady spojené s jedným, jednou osobou vo výkone trestu odňatia slobody, áno? 1 600 mesačne pre odsúdeného za zločin a my sa tu bavíme o tom, ako ideme, hej, niekoho nútiť aktivácie za to, že dostane poondiatych 80 euro. Čiže to je tak strašne smutné a tak strašne kruté, že ja naozaj verím v takú tú elementárnu, hej, empatiu aj na vašej strane, že toto vám nestojí za tie politické body. Ďakujem.
33. schôdza NR SR - 5.deň - A. dopoludnia
Dátum: 2025-04-01
Poslanec: Bihariová, Irena (PS)
Druh vystúpenia: Vystúpenie s faktickou poznámkou

64. Ďakujem veľmi pekne aj za pokyn pre plénum. Naozaj sa tiež nerada prekrikujem aj preto, že chcem hovoriť v tejto faktickej poznámke priamo ku vám. Keďže som začínala v rozprave s tým, že som sa retrospektívne vrátila k mojej komunikácii s pánom Kaníkom, tak ja vám poviem, že aké komunikácie som si našla mnohých z vás, keď som začala vŕtať, ako ste reagovali vtedy, keď Kaník predkladal tieto návrhy. A bol v rozprave, kde presne hovoril veľmi podobným jazykom ako pán súčasný minister práce. Vystupoval voči nemu pán Podmanický, veľmi múdro hovorila pani Vaľová, ktorá odsudzovala takýto návrh a povedala, že veď to neni systematické, najprv ukážte, že máte, neviem, 20-tisíc, 30-tisíc pracovných miest, kde tí ľudia budú môcť zostať. A vystúpil, to bol asi najkrajší bonus, vtedajší minister vnútra a súčasný minister obrany pán Kaliňák, ktorý sa spýtal pána Kaníka, že a vy čo ste urobili pre slovenských Rómov? Koľko, keď ste vy boli minister, lebo vtedy už bol v opozícii, koľko ste vy urobili pre Rómov, adoptovali ste si aspoň deti z Divých makov ako ja? Ja som rómske deti poznal, ja som ich mal v sídlisku, ja som si s nimi niečo užil, ja do toho vidím, ak do toho nevidíte, tak sa do toho nemontujte! Takže ak by som smela parafrázovať súčasného podpredsedu vlády, ak do toho nevidíte, tak sa do toho nemontujte. Ďakujem! (Potlesk.)